## MZTlogo1МЗТ ПУМПИ АД СКОПЈЕ

### Ул. Перо Наков бр 126 – П.Ф. 822 - 1000 Скопје, Tел: 02 2549-818 факс: 2549-833 Комерцијална банка АД Скопје с-ка: 300000000985653, Даночен број МК 4030990120960[www.pumpi.com.mk](http://www.pumpi.com.mk), e-mail: pumpi@pumpi.com.mk

Согласно измените и дополнувањата на Правилата за котација, Ви приложуваме

образложение на финансиските извештаи за период од 01.01. до 30.06.2023 год.

Друштвото за период од 01.01. до 30.06. 2023 година нема евидентирани никакви промени во сметководствените политики и методи на вреднување на ставките во финансиските извештаи споредено со последните реведирани финансиски извештаи.

Во пресметковниот период јануари – јуни од деловната 2023 година остварени се оперативни приходи во износ од 110.771 илјади денари кои бележат зголемување за 57 % во однос на истиот пресметковен период од минатата година.

Во структурата на оперативните приходи приходите од продажба на домашен пазар бележат зголемување од 137 % во споредба со истиот период од минатата година, додека приходите од продажба на странскиот пазар бележат намалување од 11 % во споредба со истиот период од минатата година.

Вкупните оперативни расходи во 2023 година изнесуваат 84.948 илјади денари кои бележат зголемување за 70% во однос на истиот период од минатата година.

Промената на вредноста на залихите во пресметковен период од деловната година како разлика помеѓу вредноста на залихите на почетокот и на крајот на пресметковниот период, генерира расходна ставка во износ од 2.074 илјади денари и Друштвото оствари оперативна добивка во износ од 23.749 илјади денари

Остварената оперативна добивка во пресметковниот период од деловната година е зголемена во однос на истиот пресметковен период на минатата година.

Финансиските расходи во пресметковниот период од деловната година се зголемени за 36% од финансиските расходи од финансиските расходи во пресметковниот период на минатата година.

МЗТ Пумпи АД Скопје за периодот јануари – јуни 2023 година оствари позитивен финансиски резултат , бруто добивка во износ од 21357 илјади денари.

Друштвото за деловната 2023 година нема исплата на дивиденда.

Друштвото во деловната 2023 година има направено вложувања во опрема во износ од 8625 илјади денари.

Вкупните обврски по кредити на 30.06.2023 година изнесуваат 58.751 илјади денари и во спредба со истиот период од минатата година бележат намалување за 49 %.

Друштвото ги следи економските трендови во националната, регионалната и глобалната економија со цел да се здобие со информации корисни за процесот на одлучување.

Во наредниот период се превземаат активности во насока на постигнување на поголема оперативна активност со склучување на нови договори за зголемување на планираната реализација и одржување на пазарната позиција со производи на високо и квалитетно ниво со цел да ги исполни планираните активности за 2023 година.

МЗТ Пумпи АД Скопје

Скопје 31.07.2023 година